

REFERAT DE APROBARE
al proiectului de hotărâre privind aprobarea acordării dreptului de uz și servitute teren în favoarea S.C. Telekom România Mobile Communications S.A. pentru montarea BMPT pe domeniul public și alimentarea cu energie electrică a turnului de comunicații situat în Strada Gării, nr. 2A, Satul Șoldanu, Județul Călărași
Stimați Consilieri ai Consiliului local al Comunei Șoldanu
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Văzând:
· Adresa S.C. Telekom România Mobile Communications S.A. nr. 215028 din 02.03.2023, înregistrată la Primăria Comunei Șoldanu cu nr. 1325 din 13.03.2023, prin care se solicită acordarea dreptului de uz și servitute teren pentru montarea BMPT pe domeniul public și alimentarea cu energie electrică a turnului de comunicații situat în Strada Gării, nr. 2A, Satul Șoldanu, Județul Călărași;
· Hotărârea Consiliului Local al Comunei Șoldanu nr. 15/27.08.1999 privind însușirea inventarului bunurilor care completează domeniul public al Comunei Șoldanu, cu modificările și completările ulterioare.
Luând în considerare:
· prevederile art. 3, art. 4 și ale art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997;
· prevederile art. 15 alin. (2), art. 120 alin. (1) și ale art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare.
Analizând prevederile:
· Legea energiei electrice și a gazelor naturale nr.123/2012, cu modificările și completările ulterioare:
· Art.12 - (1) - Lucrările de realizare si retehnologizare ale capacitaților energetice pentru care se acorda autorizații, precum si activitățile si serviciile pentru care se acorda licențe, după caz, sunt de interes public, cu excepția celor care sunt destinate exclusiv satisfacerii consumului propriu al titularului autorizației sau licenței.
(2) Asupra terenurilor si bunurilor proprietate publica sau privata a altor persoane fizice ori juridice si asupra activităților desfășurate de persoane fizice sau juridice in vecinătatea capacitații energetice se instituie limitări ale dreptului de proprietate in favoarea titularilor autorizațiilor de înființare si de licențe care beneficiază de: 
   a) dreptul de uz pentru executarea lucrărilor necesare realizării, relocării, retehnologizării sau desființării capacitații energetice, obiect al autorizației; 
   b) dreptul de uz pentru asigurarea funcționării normale a capacitații, obiect al autorizației de înființare, pentru reviziile, reparațiile si intervențiile necesare;
   c) servitutea de trecere subterana, de suprafața sau aeriana pentru instalarea/desființarea de rețele electrice sau alte echipamente aferente capacitații energetice si pentru acces la locul de amplasare a acestora, in condițiile legii; 
   d) dreptul de a obtine restrangerea sau incetarea unor activitati care ar putea pune in pericol persoane si bunuri;
   e) dreptul de acces la utilitatile publice. 
(3) Drepturile de uz si de servitute au ca obiect utilitatea publica, au caracter legal, iar continutul acestora este prevazut la art. 14 si se exercita fara inscriere in Cartea funciara pe toata durata existentei capacitatii energetice sau, temporar, cu ocazia retehnologizarii unei capacitati in functiune, reparatiei, reviziei, lucrarilor de interventie in caz de avarie. 
(4) Exercitarea drepturilor de uz si servitute asupra proprietatilor statului si ale unitatilor administrativ-teritoriale afectate de capacitatile energetice se realizeaza cu titlu gratuit, pe toata durata existentei acestora. 
(5) Exercitarea drepturilor de uz si de servitute asupra proprietatilor private afectate de capacitatile energetice, care se vor realiza dupa intrarea in vigoare a prezentei legi, se face in conformitate cu regulile procedurale privind conditiile si termenii referitori la durata, continutul si limitele de exercitare a acestor drepturi, prevazute intr-o conventie-cadru, precum si pentru determinarea cuantumului indemnizatiilor, a despagubirilor si a modului de plata a acestora, care se aproba, impreuna cu conventia-cadru, prin hotarare a Guvernului, la propunerea ministerului de resort.
(6) Proprietarii terenurilor afectate de exercitarea drepturilor de uz si de servitute de catre titularii de licente si autorizatii pot solicita incheierea de conventii, conform prevederilor alin. (5). 
(7) Beneficiaza de indemnizatii si, respectiv, despagubiri si proprietarii de terenuri afectate de exercitarea drepturilor de uz si de servitute de catre titularii de licente si autorizatii care la data intrarii in vigoare a prezentei legi au in derulare conventii privind exercitarea acestor drepturi incheiate in conditiile legii. 
(8) Titularii de licente si autorizatii sunt obligati sa procedeze la incheierea conventiilor-cadru prevazute la alin. (5), in termen de maximum 30 de zile de la solicitarea proprietarilor afectati. 
(9) Daca, cu ocazia interventiei pentru retehnologizari, reparatii, revizii sau avarii, se produc pagube proprietarilor din vecinatatea capacitatilor energetice, titularii de licenta au obligatia sa plateasca despagubiri, in conditiile prezentei legi. 
(10) Proprietarii terenurilor si titularii activitatilor afectati de exercitarea de catre titularii de licenta si autorizatii a drepturilor prevazute la alin. (2) vor fi despagubiti pentru prejudiciile cauzate acestora. La calculul despagubirilor vor fi avute in vedere urmatoarele criterii:
   - suprafata de teren afectata cu ocazia efectuarii lucrarilor; 
   - tipurile de culturi si plantatii, precum si amenajarile afectate de lucrari; - activitatile restranse cu ocazia lucrarilor. Cuantumul despagubirii se stabileste prin acordul partilor sau, in cazul in care partile nu se inteleg, prin hotarare judecatoreasca. 
(11) Dreptul de uz si de servitute asupra terenurilor proprietate privata, restrangerea sau incetarea unor activitati prevazute la alin. (2) se stabilesc si se exercita cu respectarea principiului echitatii, a dreptului de proprietate si a minimei afectari a acestuia. 
(12) Titularii de autorizatii si licente sunt in drept sa efectueze lucrarile de defrisare a vegetatiei sau taierile de modelare pentru crearea si mentinerea distantei de apropiere fata de retelele electrice cu personal specializat, respectand prevederile legale in vigoare. 
· Art.14 - (1) - Dreptul de uz asupra terenului pentru executarea lucrarilor necesare realizarii/relocarii/desfiintarii sau retehnologizarii de capacitati energetice se intinde pe durata necesara executarii lucrarilor. In exercitarea acestui drept de uz, titularul autorizatiei de infiintare/relocare/desfiintare sau retehnologizare, dupa caz, cu respectarea prevederilor legale, poate: 
   a) sa depoziteze, pe terenurile necesare executarii lucrarilor, materiale, echipamente, utilaje, instalatii; 
   b) sa desfiinteze culturi sau plantatii, constructii sau alte amenajari existente ori numai sa le restranga, in masura strict necesara executarii lucrarilor pentru capacitatea autorizata, in conditiile legii; 
   c) sa indeparteze materiale, sa capteze apa, in conditiile prevazute de legislatia in vigoare; 
   d) sa instaleze utilaje si sa lucreze cu acestea, sa amplaseze birouri si locuinte de santier, cu acordul prealabil al proprietarului; 
   e) sa opreasca ori sa restranga activitati ale proprietarului, in masura strict necesara executarii lucrarilor pentru capacitatea autorizata, cu respectarea prevederilor legale in vigoare. 
(2) Dreptul de uz prevazut la alin. (1) inceteaza inaintea expirarii duratei stabilite pentru executarea lucrarilor sau inaintea acestui termen, la data terminarii anticipate a lucrarilor sau la data sistarii acestora si renuntarii la autorizatii. Oricare dintre aceste situatii trebuie notificata de indata proprietarului. 
(3) Dreptul de uz asupra terenului pentru asigurarea functionarii normale a capacitatii energetice se intinde pe toata durata functionarii capacitatii, iar exercitarea lui se face ori de cate ori este necesar pentru asigurarea functionarii normale a capacitatii. In exercitarea acestui drept titularul licentei poate: 
   a) sa depoziteze materiale, echipamente, utilaje, instalatii pentru intretinere, revizii, reparatii si interventii necesare pentru asigurarea functionarii normale a capacitatii; 
   b) sa instaleze utilaje si sa lucreze cu acestea; 
   c) sa desfiinteze sau sa reduca culturi, plantatii ori alte amenajari existente si sa restranga activitati ale proprietarului, in masura si pe durata strict necesare executarii operatiilor de intretinere, reparatii, revizii sau interventii pentru asigurarea functionarii normale a capacitatii, cu respectarea legislatiei in vigoare. 
(4) Titularul licentei este obligat sa instiinteze in scris proprietarul bunurilor sau prestatorul activitatilor care vor fi afectate ca urmare a lucrarilor la capacitatile energetice, cu exceptia cazurilor de avarii, situatie in care proprietarii sunt instiintati in termenul cel mai scurt. 
(5) Titularul licentei este obligat sa plateasca proprietarilor despagubirea cuvenita pentru pagubele produse, sa degajeze terenul si sa-l repuna in situatia anterioara, in cel mai scurt timp posibil. 
(6) Servitutea de trecere subterana, de suprafata sau aeriana cuprinde dreptul de acces si de executare a lucrarilor la locul de amplasare a capacitatilor energetice cu ocazia interventiei pentru retehnologizari, reparatii, revizii si avarii. 
(7) Pentru a evita punerea in pericol a persoanelor, a bunurilor sau a unor activitati desfasurate in zona de executare a lucrarilor de realizare ori retehnologizare de capacitati energetice, precum si a operatiilor de revizie sau reparatie la capacitatea in functiune, titularul autorizatiei sau al licentei are dreptul de a obtine restrangerea ori sistarea, pe toata durata lucrarilor, a activitatilor desfasurate in vecinatate de alte persoane. In acest caz, persoanele afectate vor fi instiintate, in scris, despre data inceperii, respectiv a finalizarii lucrarilor. 
(8) La incetarea exercitarii drepturilor prevazute la art. 12 alin. (2), titularul autorizatiei de infiintare, respectiv titularul licentei este obligat sa asigure degajarea terenului si repunerea lui in situatia initiala. 
(9) Dreptul de acces la utilitatile publice, prevazut la art. 12 alin. (2) lit. e), trebuie exercitat de titularul autorizatiei sau al licentei cu buna-credinta si in mod rezonabil, fara a prejudicia accesul altor persoane la respectivele utilitati publice.
· art. 109 - Asupra terenurilor si altor bunuri proprietate publica sau proprietate privata a persoanelor fizice sau juridice, precum si asupra activitatilor desfasurate de persoane fizice sau juridice in vecinatatea capacitatilor, concesionarii din sectorul gazelor naturale beneficiaza, in conditiile legii, pe durata lucrarilor de dezvoltare, reabilitare, modernizare, respectiv de exploatare si de intretinere a capacitatilor respective, de urmatoarele drepturi:
   a) dreptul de uz pentru executarea lucrarilor necesare in vederea realizarii, reabilitarii sau modernizarii obiectivelor/sistemelor;
   b) dreptul de uz pentru asigurarea functionarii normale a capacitatii prin efectuarea reviziilor, reparatiilor si a interventiilor necesare;
   c) dreptul de servitute legala de trecere subterana, de suprafata sau aeriana pentru instalarea de retele, de conducte, de linii sau de alte echipamente aferente obiectivelor/sistemelor si pentru accesul la locul de amplasare a acestora;
   d) dreptul de a obtine restrangerea sau incetarea unor activitati care ar putea pune in pericol persoane si bunuri;
   e) dreptul de acces la utilitatile publice
· Codului civil, aprobat prin Legea 287/2009:
· art. 621 - (1) Proprietarul este obligat sa permita trecerea prin fondul sau a retelelor edilitare ce deservesc fonduri invecinate sau din aceeasi zona, de natura conductelor de apa, gaz sau altele asemenea, a canalelor si a cablurilor electrice, subterane ori aeriene, dupa caz, precum si a oricaror alte instalatii sau materiale cu acelasi scop. 
   (2) Aceasta obligatie subzista numai pentru situatia in care trecerea prin alta parte ar fi imposibila, periculoasa sau foarte costisitoare. 
   (3) In toate cazurile, proprietarul are dreptul la plata unei despagubiri juste. Daca este vorba despre utilitati noi, despagubirea trebuie sa fie si prealabila. 
   (4) Cladirile, curtile si gradinile acestora sunt exceptate de la acest drept de trecere, daca ea are ca obiect conducte si canale subterane, in cazul in care acestea sunt utilitati noi.
· art.749 - Uzul este dreptul unei persoane de a folosi lucrul altuia si de a-i culege fructele naturale si industriale numai pentru nevoile proprii si ale familiei sale,
· art.755 - (1) Servitutea este sarcina care greveaza un imobil, pentru uzul sau utilitatea imobilului unui alt proprietar.
   (2) Utilitatea rezulta din destinația economica a fondului dominant sau consta într-o sporire a confortului acestuia.
· Ordonanței de urgență a Guvernului nr.57/2019 privind Codul administrativ: 
· art. 129 alin. (1) - Consiliul local are inițiativa și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
· art. 129 alin. (2) lit. c) - Consiliul local exercită următoarele categorii de atribuții: atribuții privind administrarea domeniului public și privat al comunei, orașului sau municipiului; 
· art. 129 alin. (6) lit. a) - Hotărăște darea în administrare, concesionarea, închirierea sau darea în folosință gratuită a bunurilor proprietate publica a comunei, orașului sau municipiului, după caz, precum și a serviciilor publice de interes local, în condițiile legii; 
Față de elementele prezentate mai sus, în temeiul art. 136 alin. (1) coroborate cu art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare, vă trimit spre competentă analiză și aprobare Proiectul de hotărâre nr. 17 din 20.03.2023 și vă propun adoptarea unei hotărâri privind aprobarea acordării dreptului de uz și servitute teren în favoarea S.C. Telekom România Mobile Communications S.A. pentru montarea BMPT pe domeniul public și alimentarea cu energie electrică a turnului de comunicații situat în Strada Gării, nr. 2A, Satul Șoldanu, Județul Călărași.

